**Juhamatti Tapio Aaltonen** (s. 4. kesäkuuta 1985 Ii) on suomalainen jääkiekkoilija, joka pelaa SM-liigajoukkue Pelicansissa. Aaltosen vahvuuksina pidetään hyvää pelisilmää, laukausta, kiekonkäsittelytaitoa, luovuutta ja sulavaa luistelua sekä ylivoimapelaamista.

Aaltonen on voittanut kolme Suomen-mestaruutta ja maajoukkueessa maailmanmestaruuden vuonna 2011 ja olympiapronssia vuonna 2014.

Ura
---

### Seuraura

#### Ensimmäiset SM-liigavuodet Kärpissä ja Pelicansissa (2003–2010)

Aaltonen aloitti jääkiekon Haukiputaan Ahmoissa, josta hän siirtyi jo nuorena Oulun Kärppiin. St. Louis Blues varasi Aaltosen NHL:n varaustilaisuudessa 2003. Aaltonen kuului Kärppien liigarinkiin kaudesta 2002–2003, mutta hän pelasi varsinaisen tulokaskautensa vasta kaudella 2005–06. Ennen kyseistä kautta Aaltonen oli pelannut SM-liigassa 14 runkosarjaottelua ilman yhtään tehopistettä. Kaudella 2005–2006 50 runkosarjan ottelussa tehopisteet 13+12=25 saavuttanut Aaltonen oli tulokkaiden toiseksi paras pistemies, ja Kärpät juhli kaudella pronssimitalia kaataen Helsingin IFK:n pronssiottelussa lukemin 6–2.

Kolme viimeistä Kärpissä vietettyä kautta olivat Aaltoselle hyvin menestyksekkäät: kaudella 2006–2007 Aaltonen juhli Kärppien riveissä ensimmäistä SM-kultaansa, ja runkosarjassa hän saavutti siihenastisen uransa piste-ennätyksen, 53 runkosarjaottelussa tehopisteet 11+21=32. Kaudella 2007–2008 Aaltonen pelasi Kärpissä 44 ottelua runkosarjassa keräten tehopisteet 7+19=26, kun taas pudotuspelien 15 ottelussa hän keräsi viisi tehopistettä Kärppien voittaessa jälleen SM-kultaa.

Aaltonen Kärppien paidassa vierasottelussa Porin Ässiä vastaan 6. tammikuuta kaudella 2008–09.
Viimeinen Kärppien kanssa vietetty kausi 2008–2009 oli sekin menestyksekäs, sillä Aaltonen keräsi 53 runkosarjaottelussa yhteensä 32 tehopistettä, ja oli Kärppien johtavia pelaajia sen selvittäessä tiensä jälleen loppuottelusarjaan, joissa se joutui kuitenkin taipumaan pettymyksellisesti JYPille. 

Kärpissä pelatessaan Aaltonen omisti myös Kiekkokamari-nimisen baarin Oulussa.

Kaudeksi 2009–2010 Aaltonen siirtyi Pelicansin miehistöön, ja 17. maaliskuuta 2010 seura julkisti tehneensä Aaltosen kanssa viisivuotisen sopimuksen, joka salli hänen kuitenkin siirtyä ensimmäisen sopimuskauden jälkeen toiseen seuraan. Sopimus oli Pelicansille sen seurahistorian pisin ja suurin. Pelicansissa Aaltonen sai runsaasti peliaikaa, ja pelasi kaikissa joukkueensa 58 ottelussa tehopistein 28+21=49. Lisäksi hän rikkoi kaudella oman yhden kauden jäähyennätyksensä kärsimällä 56 rangaistusminuuttia. Pelicans ei kuitenkaan selviytynyt pudotuspeleihin, ja oli runkosarjan kolmanneksi huonoin joukkue 73 pisteellään.

Aaltonen sijoittui toiseksi Jori Lehterän jälkeen pelaajien tekemässä valinnassa SM-liigan runkosarjan parhaaksi pelaajaksi keväällä 2010.

#### KHL ja SHL (2010–2013)

Kaudella 2010–2011 Pelicans vuokrasi Aaltosen KHL-liigassa pelaavalle venäläiselle Metallurg Magnitogorskille, jossa pelasivat jo ennestään suomalaisista puolustaja Janne Niskala, hyökkääjä Petri Kontiola sekä Kärpissä vietetyiltä vuosilta tuttu pelikaveri, puolustaja Lasse Kukkonen. Magnitogorskissa Aaltonen pääsi pelaamaan 47 ottelua, joissa hän keräsi tehopisteet 19+17=36. Toisella kaudellaan KHL:ssä hän teki 22 maalia ja antoi 9 maalisyöttöä 54 ottelussa. Kauden jälkeen Magnitogorsk ja Aaltonen purkivat sopimuksensa, ja myöhemmin kesän aikana Aaltonen siirtyi Traktor Tšeljabinskiin. Josta sai kuitenkin potkut, kun ei pystynyt lentämään joukkueen harjoitusleirille silmävamman takia.

Aaltonen sai vuoden 2012 elokuun alussa vakavan vamman silmäänsä, jonka vuoksi hän sai potkut KHL-seurastaan jo ennen kuin ehti pelata otteluakaan joukkueessa. Pahimmassa tapauksessa Aaltosen ura olisi voinut jopa päättyä. Näin ei kuitenkaan käynyt, vaan Aaltonen solmi lokakuussa sopimuksen Ruotsin pääsarjassa pelanneen Rögle BK:n kanssa. Röglessä pelasi jo ennestään Lasse Kukkonen, jonka kanssa Aaltonen on pelannut sekä Kärpissä että Suomen maajoukkueessa. Aaltonen pelasi Elitserienissä ensimmäisen ottelunsa 18. lokakuuta 2012 vierasottelussa Skellefteå AIK:ta vastaan. Aaltosen ensimmäinen ottelu ei kuitenkaan mennyt ollenkaan hyvin. Aaltonen sai peliluvan vain tunteja ennen ottelua, joka päättyi Röglen 6–0-tappioon. Aaltonen pelasi ensimmäisessä Elitserien-ottelussaan Röglen ykkösketjussa reilut 19 minuuttia ja oli jäällä Skellefteån 1–0- ja 6–0-maalien aikana.

#### Takaisin Kärppiin (2013–2014)

Ruotsin kauden jälkeen Aaltosen arvioitiin siirtyvän kaudeksi 2013–2014 NHL:ään. Joukkueeksi spekuloitiin muun muassa Dallas Starsia. Aaltonen teki kuitenkin sopimuksen kasvattajaseuransa Kärppien kanssa kaudesta 2013–2014.

Marraskuussa 2013 syntyi kohua, että Aaltonen olisi lähdössä Kärpistä. Aaltosella oli sopimuksessaan pykälä, joka mahdollisti hänen siirtymisensä ulkomaille viimeistään 15. marraskuuta mennessä. Marraskuun alussa Aaltonen totesi ruotsalaislehti Expressenin haastattelussa, että siirto Ruotsiin on mahdollinen. Lehden tietojen mukaan Aaltosesta olivat eniten kiinnostuneet SHL-seurat Örebro HK sekä Linköpings HC. Aaltosen pelaaja-agentin mukaan kiinnostusta oli myös Sveitsissä ja Venäjällä. Huhumylly laantui vasta, kun Kärpät ilmoitti Aaltosen pysyvän seurassa.

Keväällä 2014 Aaltonen voitti uransa kolmannen Suomen mestaruutensa Kärppien kokoonpanossa. Aaltonen teki finaalisarjan seitsemännen ottelun ratkaisseen jatkoerämaalin 68. peliminuutilla. Kyseessä oli ensimmäinen kerta SM-sarjan historiassa, kun mestaruus ratkaistiin vasta seitsemännessä loppuottelussa.

#### Jokerit ja KHL (2014–2016)

1. elokuuta 2014 uutisoitiin Aaltosen tehneen kaksivuotisen sopimuksen KHL:ään siirtyneen Jokereiden kanssa. Kaudella 2014–2015 Aaltonen pelasi Jokereissa 48 ottelua, joissa syntyi 10+24=34 tehopistettä. Jouluun saakka Aaltonen pelasi samassa kentällisessä Niklas Hagmanin ja Niko Kapasen kanssa. Mutta yhteispelin takkuilun vuoksi Aaltonen siirrettiin pelaamaan Jokereiden pelillisesti kolmanteen kenttään, jossa pelasivat Jere Sallinen ja Petteri Wirtanen. Pudotuspeleissä Aaltonen teki 10 pelissä 4 maalia ja antoi 2 maaliin johtanutta syöttöä. Aaltonen jatkoi Jokereissa myös kaudella 2015–2016.

Kaudella 2015–2016 Juhamatti Aaltonen pelasi 60 ottelusta 45. Pelaamissaan otteluissa Aaltonen teki 15 maalia sekä antoi 13 maalisyöttöä tehden kaikkiaan 28 pistettä.

#### Kausi HIFK:ssa ja vuodet ulkomailla (2016–2019)

Aaltonen siirtyi vuoden mittaisella sopimuksella SM-liiga-joukkue HIFK:hon kesäkuussa 2016. *Urheilusanomien* mukaan HIFK teki hänestä ensimmäisen kauden aikana eniten palkkaa ansaitsevan pelaajan koko SM-liigassa (350 000 euroa).

Aaltonen pelasi kauden 2016–2017 aikana HIFK:ssa 52 runkosarjaottelua. Niissä hän teki 39 tehopistettä. Pudotuspelien 13 ottelussa hän teki viisi pistettä. Maalintekijänä tunnettu Aaltonen pelasi kauden lopussa peräti 21 ottelua ilman maalia. Pudotuspeleissä HIFK:n valmentaja Antti Törmänen jätti hänet välillä jopa kokoonpanon ulkopuolelle.

Aaltosen HIFK-jakso jäi kauden mittaiseksi, kun hän teki kaudeksi 2017–2018 sopimuksen SHL-seura Rögle BK:n kanssa. Kausi ei kuitenkaan onnistunut toivotulla tavalla, ja Aaltonen siirtyi pelaamaan SC Bernin riveihin. Hän ei ehtinyt pelaamaan montaa ottelua, koska siirtyi Sveitsin runkosarjapelien loppujaksolla: mutta pääsi siltikin tehopisteille. Aaltonen onnistui myös pudotuskamppailuissa teholukemiin. Kiekkokauden päätyttyä, Aaltosen tiedotettiin siirtyneen pelaamaan takaisin SHL:aan, mutta Skellefteå AIK:n riveihin.

#### Takaisin SM-liigaan (2019–2023)

Pelicans ilmoitti helmikuussa 2019 tehneensä Aaltosen kanssa loppukauden ja myös seuraavan kauden kattavan sopimuksen.

Helmikuussa 2020 Aaltonen teki loppukauden kattavan sopimuksen Kärppien kanssa. Toukokuussa 2021 Aaltonen teki Kärppien kanssa jatkosopimuksen kaudesta 2021–2022.

Toukokuussa 2022 Aaltonen teki kautta 2022–2023 koskevan sopimuksen Mikkelin Jukurien kanssa. Hänet nimitettiin joukkueen kapteeniksi.

#### Kausi 2023–2024

Keväällä 2023 Aaltonen ilmoitti että ei pelaa Jukureissa toista kautta ja siirtyi Tšekin pääsarjassa pelaavan BK Mladá Boleslavin riveihin yksivuotisella sopimuksella. Sopimus purettiin joulukuussa 2023, ja hän siirtyi tammikuun 2024 alussa Tanskan Metal Ligaenissa pelaavaan Esbjerg Energyn joukkueeseen. Hän pelasi seurassa vain seitsemän ottelua kunnes jätti seuran helmikuussa, ja siirtyi takaisin Pelicansiin.

### Maajoukkueura

A-maajoukkueessa Aaltonen pelasi ensimmäisen ottelunsa Euro Hockey Tourin Ruotsissa pelatun LG Hockey Gamesin turnauksessa. Suomi nousi lopulta EHT-turnauksen kokonaisvoittoon, ja Aaltonen voitti myös Ruotsin turnauksessa Suomen joukkueen sisäisen pistepörssin tehopisteillä 3+2=5. Hyvien peliesitystensä ansiosta hänet palkittiin turnauksen parhaana hyökkääjänä, ja maajoukkueen päävalmentaja Jukka Jalonen valitsi Aaltosen myös lopulliseen maailmanmestaruuskisojen joukkueeseen Saksassa pelattuihin MM-kisoihin 2010. Aaltonen pelasi ensimmäisissä MM-kilpailuissaan 7 ottelua, joissa hän keräsi tehopisteet 1+2=3. Suomen menestys kisoissa jäi kuitenkin vaisuksi, kun Tšekki pudotti Suomen puolivälierissä rangaistuslaukauskilpailun jälkeen. Suomi sijoittui kisoissa kuudenneksi.

Jukka Jalonen valitsi Aaltosen jälleen vuoden 2011 MM-kisoihin, joissa hän pelasi ykkösketjussa Mikko Koivun ja Tuomo Ruudun kanssa. Avausottelussa Tanskaa vastaan Aaltonen viimeisteli tehopisteet 1+1=2, ja iski Suomelle voittomaalin Koivun ja Sami Lepistön syötöstä, ja toimi syöttäjänä Tuomo Ruudun viimeistellessä loppulukemat 5–1 Suomelle. Aaltosta peluutettiin turnauksen alkusarjan otteluiden jälkeen myös joukkueen toisessa hyökkäysketjussa. MM-turnauksessa Aaltosen tehopisteet olivat 1+2=3, ja Ruotsia vastaan pelatussa loppuottelussa Aaltonen sai syöttöpisteen Niko Kapasen tekemään 3–1-johtomaaliin. Suomi voitti ottelun lopulta tylysti lukemin 6–1, ja Aaltonen pääsi juhlimaan uransa ensimmäistä maailmanmestaruutta. Aaltosen kotipaikkakunta Ii lahjoitti MM-sankarilleen 3 000 neliön tonttialueen Iijoen suulta 13. kesäkuuta 2011.

Aaltonen pelasi vuonna 2013 maailmanmestaruuskisoissa. Hän oli tuolloin Leijonien ykköskentällisessä ja onnistui hyvin Petri Kontiolan ja Janne Pesosen kanssa. Hän oli yhdessä Suomen ykköskentällisen kanssa Suomen kantavia voimia. Aaltonen kuului Suomen joukkueeseen myös Sotšin olympialaisissa 2014, joissa hän teki 1–1-tasoitusmaalin puolivälierässä Venäjää vastaan ja voitti lopulta pronssia.

Aaltonen pelasi myös vuoden 2015 MM-kilpailuissa ja teki 8 pelissä tehopisteet 1+3. Hän pelasi Suomen niin sanotussa ''neloskentässä'' Joonas Kemppaisen ja Janne Pesosen kanssa. Kenttä oli Suomen toiseksi tehokkain. Aaltonen pelasi lisäksi Suomen toisessa ylivoimakentällisessä, jossa pelasivat myös Petri Kontiola, Tuomo Ruutu, Joonas Kemppainen ja Esa Lindell.

Aaltonen nimettiin heinäkuussa 2011 yhdessä Lasse Kukkosen ja Pekka Rinteen kanssa Mestis-joukkue Kiekko-Laserin pääomistajaksi..

Saavutukset
-----------

### SM-liiga

* SM-kultaa (2007, 2008 ja 2014)
* SM-pronssia (2006)
* SM-hopeaa (2009)
* Pudotuspelien parhaalle annettava Jari Kurri -palkinto 2014

### Maajoukkue

* Jääkiekon maailmanmestaruuskilpailut 2011, kultaa
* Talviolympialaiset 2014, pronssia

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Kärpät | A-SM | 33 | 19 | 3 | 22 | 30 | 1 | 0 | 0 | 0 | 7 |  |  |  |  |  |  | U18 | 6 | 0 | 1 | 1 | 4 |
|  | Kärpät | SM-liiga | 1 | 0 | 0 | 0 | 0 | – | – | – | – | – |
| 2003–2004 | Kärpät | A-SM | 32 | 30 | 15 | 45 | 32 | 3 | 1 | 0 | 1 | 2 |
|  | Kärpät | SM-liiga | 8 | 0 | 0 | 0 | 2 | – | – | – | – | – |
| 2004–2005 | Kärpät | A-SM | 34 | 27 | 23 | 50 | 38 | 5 | 0 | 2 | 2 | 22 |
|  | Kärpät | SM-liiga | 6 | 0 | 0 | 0 | 0 | – | – | – | – | – |
| 2005–2006 | Kärpät | SM-liiga | 50 | 13 | 12 | 25 | 28 | 9 | 0 | 0 | 0 | 0 |
| 2006–2007 | Kärpät | SM-liiga | 53 | 11 | 21 | 32 | 48 | 10 | 1 | 4 | 5 | 6 | Kanada-malja |
| 2007–2008 | Kärpät | SM-liiga | 44 | 9 | 17 | 26 | 20 | 15 | 3 | 2 | 5 | 4 | Kanada-malja |
| 2008–2009 | Kärpät | SM-liiga | 53 | 11 | 21 | 32 | 14 | 15 | 3 | 6 | 9 | 2 |
| 2009–2010 | Pelicans | SM-liiga | 58 | 28 | 21 | 49 | 56 | – | – | – | – | – |  |  |  |  |  |  | MM | 7 | 1 | 2 | 3 | 2 |
| 2010–2011 | Metallurg Magnitogorsk | KHL | 47 | 19 | 17 | 36 | 20 | 20 | 6 | 3 | 9 | 16 |  |  |  |  |  |  | MM | 9 | 1 | 2 | 3 | 6 |
| 2011–2012 | Metallurg Magnitogorsk | KHL | 54 | 22 | 9 | 31 | 26 | 8 | 1 | 2 | 3 | 2 |
| 2012–2013 | Rögle BK | Elitserien | 42 | 12 | 19 | 31 | 22 | – | – | – | – | – |  |  |  |  |  |  | MM | 10 | 4 | 7 | 11 | 4 |
| 2013–2014 | Kärpät | SM-liiga | 35 | 12 | 19 | 31 | 38 | 16 | 8 | 7 | 15 | 6 | Kanada-malja |  |  |  |  |  | OK | 4 | 1 | 0 | 1 | 2 |
| 2014–2015 | Jokerit | KHL | 48 | 10 | 24 | 34 | 28 | 10 | 4 | 2 | 6 | 22 |  |  |  |  |  |  | MM | 8 | 1 | 3 | 4 | 2 |
| 2015–2016 | Jokerit | KHL | 45 | 15 | 13 | 28 | 14 | 6 | 0 | 1 | 1 | 0 |
| 2016–2017 | HIFK | SM-liiga | 52 | 19 | 20 | 39 | 28 | 13 | 0 | 5 | 5 | 2 |  |  |  |  |  |  | MM | 5 | 0 | 3 | 3 | 0 |
| 2017–2018 | Rögle BK | SHL | 42 | 12 | 19 | 31 | 22 | – | – | – | – | – |
|  | SC Bern | NL | 2 | 1 | 1 | 2 | 0 | 3 | 1 | 1 | 2 | 0 |
| 2018–2019 | Skellefteå AIK | SHL | 35 | 1 | 8 | 9 | 6 | – | – | – | – | – |
|  | Pelicans | SM-liiga | 11 | 9 | 4 | 13 | 8 | 6 | 1 | 4 | 5 | 0 |
| 2019–2020 | Pelicans | SM-liiga | 48 | 17 | 20 | 37 | 22 | – | – | – | – | – |
|  | Kärpät | SM-liiga | 12 | 2 | 5 | 7 | 2 | – | – | – | – | – |
| 2020–2021 | Kärpät | SM-liiga | 32 | 7 | 20 | 27 | 16 | 5 | 2 | 4 | 6 | 2 |
| 2021–2022 | Kärpät **(A)** | SM-liiga | 58 | 14 | 21 | 35 | 30 | 7 | 1 | 2 | 3 | 2 |
| 2022–2023 | Jukurit **(C)** | SM-liiga | 51 | 10 | 24 | 34 | 18 | – | – | – | – | – |
| 2023–2024 | BK Mladá Boleslav **(A)** | Extraliga | 25 | 5 | 11 | 16 | 8 | – | – | – | – | – |
|  | Esbjerg Energy | Tanska | 7 | 3 | 6 | 9 | 2 | – | – | – | – | – |
|  | Pelicans | SM-liiga |  |  |  |  |  |  |  |  |  |  |
| 15 kautta | yhteensä | SM-liiga | 572 | 161 | 225 | 386 | 330 | 96 | 19 | 34 | 53 | 24 |
| 4 kautta | yhteensä | KHL | 201 | 67 | 65 | 132 | 90 | 44 | 11 | 8 | 19 | 40 |
| 3 kautta | yhteensä | Elitserien/SHL | 112 | 21 | 38 | 59 | 42 | 10 | 3 | 2 | 5 | 4 |
| 1 kausi | yhteensä | NL | 2 | 1 | 1 | 2 | 0 | 3 | 1 | 1 | 2 | 0 |

Lähteet
-------

1. ↑  "Taikuri" Aaltonen sai suitsutusta komeasta maalistaan *MTVuutiset.fi*.  25.1.2013. Telia Company AB. Viitattu 25.1.2013.
2. ↑  Onnela, Janne: Ex-kärppä Juhamatti Aaltonen valahti pieneen rooliin, onko edessä seuran vaihto? Paikan päälle keskiviikkona matkustava agentti: "On siitä ollut puhetta" *kaleva.fi*.  12.2.2019. Kaleva365 Oy. Viitattu 16.4.2019.
3. ↑  Vuorjoki, Jouko: Huipulla tuulee, Juhis! *kaleva.fi*.  5.5.2011. Kaleva365 Oy. Viitattu 16.4.2019.
4. 1 2 3  Juhamatti Aaltonen *Elite Prospects*. Everysport Media Group AB.  (englanniksi) Viitattu 14.11.2013
5. ↑  Juhamatti Aaltonen *Leijonat.fi*.  14.2.2014.  Arkistoitu 28.10.2014. Viitattu 28.10.2014.
6. ↑  Juhamatti Aaltonen sai muhkean diilin Pelicansiin  17.3.2010. Ilta-Sanomat. Viitattu 2.5.2011. [vanhentunut linkki]
7. ↑  Jori Lehterä ylivoimainen liigapelaajien äänestyksessä  30.3.2010. Helsingin Sanomat. Viitattu 1.10.2010.
8. ↑  Pelicans vuokraa Juhamatti Aaltosen Magnitogorskiin  15.6.2010. smliiga.fi. Viitattu 2.5.2011.
9. ↑  Laine, Sami: Juhamatti Aaltonen Traktorin riveihin *YLE Urheilu*.  19.7.2012. Yleisradio. Viitattu 19.7.2012.
10. ↑  Seppä, Petri: Kultaleijonalle paha silmävamma – KHL-joukkue potki pellolle *Ilta-Sanomat Urheilu*.  7.9.2012. Ilta-Sanomat.  Arkistoitu 14.11.2012. Viitattu 15.12.2012.
11. ↑  SuomiKiekko: Leijona-hyökkääjä valitsi Ruotsin *SuomiKiekko Elitserien*.  15.10.2012. SuomiKiekko. Viitattu 15.12.2012.
12. ↑  Aaltosen Elitserien-debyytistä täystyrmäys *mtv3.fi*.
13. ↑  Agentti valotti Aaltosen NHL-kuvioita *Iltalehti.fi*.  3.6.2013. Viitattu 14.11.2013.
14. ↑  Pelz, Aharon: Maailmanmestari Aaltonen Kärppiin *oulunkarpat.fi*.  8.9.2013. Oulun Kärpät Oy. Viitattu 6.3.2014.
15. ↑  Hoffrén, Sami: Juhamatti Aaltosen agentti otti kantaa siirtohuhuihin – "Paljon vaihtoehtoja" *iltasanomat.fi*.  09.11.2013. Sanoma Media Finland Oy.  Arkistoitu 1.2.2014. Viitattu 19.1.2014.
16. ↑  Juhamatti Aaltosen valitsi Kärpät *iltasanomat.fi*.  16.11.2013. Sanoma Media Finland Oy.  Arkistoitu 1.2.2014. Viitattu 19.1.2014.
17. ↑  Juhamatti Aaltonen jatkaa Kärpissä *liiga.fi*.  16.11.2013. Jääkiekon SM-liiga Oy. Viitattu 19.1.2014.
18. ↑  Härkönen, Tuomas: Kärpät Suomen mestariksi Aaltosen huikealla jatkoerämaalilla *jatkoaika.com*.  26.4.2014. Jatkoaika ry.  "Juhamatti Aaltonen otti ratkaisijan viitan harteilleen ja teki lopulta pelin ainoan maalin." Viitattu 22.3.2017.
19. ↑  Aaltosen taitomaali käynnisti Kärppä-juhlat – "Uskomaton fiilis" *kiekko.ts.fi*.  26.4.2014. TS-Yhtymä Oy.  Arkistoitu 23.3.2017. "Se oli ensimmäinen kerta jääkiekkoliigan historiassa, kun mestaruus ratkesi vasta seitsemännessä finaalissa." Viitattu 22.3.2017.
20. ↑  HIFK:lta jättipommi! Niklas Bäckström ja Juhamatti Aaltonen punapaitoihin *mtv.fi*. MTV Oy.  Arkistoitu 13.6.2016. Viitattu 10.6.2016.
21. ↑  Urheilusanomat paljasti HIFK:n Juhamatti Aaltosen palkan – tienasi lähes tuplasti Jokereissa! *SuomiKiekko*.  8.9.2016.  "Aaltonen on tulevan kauden palkkakeisari noin 350 000 euron liksalla." Viitattu 2.4.2017.
22. 1 2  Leo Runsas: Juhamatti Aaltonen jättää HIFK:n ja palaa entiseen seuraansa  11.6.2017. Jatkoaika. Viitattu 3.7.2017.
23. ↑  Miikka Lahtinen: Juhamatti Aaltonen jo 25 ottelua putkeen ilman maalia – Leijonaluotsi: "Lähellä oli"  5.5.2017. Leijonat. Viitattu 3.7.2017.
24. ↑  Joska Saarinen: Törmäseltä jämäkkä ratkaisu: Juhamatti Aaltonen ulos HIFK:n kokoonpanosta *Yle Urheilu*.  12.4.2017. Yleisradio. Viitattu 3.7.2017.
25. ↑   Viitattu 5.7.2018.
26. ↑  Juhamatti Aaltonen till Skellefteå AIK Skellefteå AIK. Viitattu 15.7.2018. (ruotsiksi)
27. ↑  Pelicans vahvistaa: Juhamatti Aaltonen tulee Lahteen, sopimus kattaa myös ensi kauden *Etelä-Suomen Sanomat*.  13.12.2019. Viitattu 17.12.2023.
28. ↑
29. ↑
30. ↑  Jukurit nappasi Juhamatti Aaltosen riveihinsä − "Tuon kokemusta isoihin peleihin" *Jatkoaika.com*.  2.5.2022. Jatkoaika r.y. Viitattu 9.5.2022.
31. ↑  Juhamatti Aaltonen Jukurien kapteeni kaudella 2022-2023 – Kapteeniston täydentävät Niclas Lundgren, Linus Nässen, Pekka Jormakka ja Jarkko Immonen *jukurit.fi*.  26.8.2022. Jukurit HC Oy. Viitattu 26.8.2022.
32. ↑  Juhamatti Aaltosen uusi seura löytyy Tsekistä *Leijonat.com*.  29.5.2023. Toni Tuomala/Leijonat.com. Viitattu 29.5.2023.
33. ↑  Juhamatti Aaltonen sai lähtöpassit – Etsii jälleen uutta seuraa *www.iltalehti.fi*. Viitattu 13.12.2023.
34. ↑  Leinonen, Otto: Juhamatti Aaltonen löysi uuden seuran *Iltalehti*.  3.1.2024. Viitattu 15.2.2024.
35. ↑  Leinonen, Otto: Juhamatti Aaltonen vaihtaa maisemaa *Iltalehti*.  9.2.2024. Viitattu 15.2.2024.
36. ↑  Kunnari, Timo: Nyt se on varmaa! Juhamatti Aaltonen palaa Liigaan *Iltalehti*.  15.2.2024. Viitattu 15.2.2024.
37. ↑  Aaltonen Tukholman kiekkoturnauksen paras hyökkääjä *KSML.fi*.  2.5.2010.  Arkistoitu 10.6.2015. Viitattu 14.11.2013.
38. ↑  Yle: Granlundille ylivoima-aikaa – Leijonien kokoonpanot selvillä (Internet Archive)  28.4.2011. MTV3.fi.  Arkistoitu 26.5.2012. Viitattu 14.11.2013.
39. ↑  MM-Leijonan kotikunta lahjoittaa jokivarsitontin sankarilleen *mtv3.fi*. Viitattu 13.6.2011.
40. ↑  Juhamatti Aaltonen *sochi2014.com*.  Arkistoitu 20.2.2014. Viitattu 20.2.2014. (englanniksi)
41. ↑   Kolme Leijona-pelaajaa Mestis-seuran pääomistajiksi MTV3 OY. Viitattu 25.7.2011.
42. ↑  Juhamatti Aaltonen pudotuspelien arvokkain pelaaja SM-Liiga. Viitattu 3.5.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Juhamatti Aaltonen**.
* Juhamatti Aaltonen *Elite Prospects*. Everysport Media Group AB.  (englanniksi)
* Juhamatti Aaltonen Eurohockey-sivustolla (englanniksi)
* Juhamatti Aaltonen The Internet Hockey Databasessa (englanniksi)

|  |  |  |
| --- | --- | --- |
| Edeltäjä:**Petrus Palmu** | **Mikkelin Jukureiden kapteeni SM-liigassa**2022–2023 | Seuraaja:**Pekka Jormakka** |

|  |  |  |
| --- | --- | --- |
| Edeltäjä:**Antti Raanta** | **Jari Kurri -palkinnon voittaja**2014 | Seuraaja:**Joonas Donskoi** |

Pelicans – SM-liiga
2 Bryggman (**A**) |
3 Utunen (**A**) |
4 Johannesen |
7 Blood |
8 Junkkari |
9 Bareš |
10 Puutio |
16 Horký |
18 Roine (**C**) |
19 Lasch |
20 Hirvonen |
23 Kiiskinen |
30 Kokko |
35 Gustafsson |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
74 Lindfors |
76 Schnarr |
82 Král |
89 Tyrväinen |
91 Vilén |
92 Virtanen |
95 Aaltonen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki

Suomen joukkue – Jääkiekon MM-kilpailut 2010
3 Nummelin (**A**) |
5 Kukkonen (**A**) |
6 Jaakola |
7 Mäenpää |
11 Hietanen |
15 Hytönen |
20 Miettinen |
21 Niskala |
22 Santala |
23 Hahl |
24 Kapanen (**C**) |
26 Immonen |
27 Kontiola |
29 Korpikoski |
30 Tarkki |
31 Vehanen |
35 Rinne |
36 Jokinen |
40 Pihlström |
41 Puistola |
44 Vatanen |
45 Osala |
50 Aaltonen |
52 Lehterä |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2013
2 Laakso |
4 Väänänen |
5 Kukkonen (**C**) |
6 Mäntylä |
10 Hagman (**A**) |
12 Anttila |
15 Hytönen |
18 Lepistö |
19 Savinainen |
20 Pesonen |
21 Melart |
23 Salminen |
27 Kontiola (**A**) |
28 Korpikoski |
31 Ortio |
32 Raanta |
35 Engren |
37 Haataja |
38 Hietanen |
39 Viitaluoma |
40 Koskiranta |
41 Pihlström |
46 Jalasvaara |
50 Aaltonen |
64 Granlund |
Valmentaja Jalonen

Suomen joukkue – Jääkiekon MM-kilpailut 2015
2 Jokipakka |
6 Mäntylä |
7 Lindell |
15 Ruutu (**A**) |
16 Barkov |
18 Lepistö (**A**) |
20 Pesonen |
23 Louhivaara |
24 Kemppainen |
25 Hytönen |
26 Immonen |
27 Kontiola |
28 Salmela |
32 Saros |
33 Engren |
35 Rinne |
36 Jokinen (**C**) |
38 Hietanen |
41 Pihlström |
50 Aaltonen |
55 Ohtamaa |
63 Jaakola |
70 Hartikainen |
71 Komarov |
72 Donskoi |
Valmentaja Kari Jalonen

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (**C**) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (**A**) |
45 Vatanen |
50 Aaltonen |
64 Granlund |
71 Komarov (**A**) |
Valmentaja Erkka Westerlund